د امیر المٶمنین حفظه الله د حکم پر اساس په پروان ولایت کې د سوالګرو د راټولولو او هغوی سره د مرستې په موخه د ثبت او راجستر پروسه جریان لری! نن دوشنبه د روان ١٤٤٤ سپوږمیزکال د ذې القعدې پر ٩ مه چې د ۱۴۰٢ لمریزکال د غبرګولی میاشتې له ٨ مې نېټې سره سمون لری د پروان ولایت د افغانی سرې میاشتې نماینده ګۍ ریاست د استازی په شمول د نهو ریاستونو د استازو په شتون کې د امیر المٶمنین حفظه الله د حکم پر اساس په پروان ولایت کې د سوالګرو د راټولولو او هغوی سره د مرستې په موخه د ثبت او راجستر پروسه جریان لری. د ثبت او راجستر یاده پروسه چې له شنبې ورځې راهیسې جریان لری تر دا مهاله یې د پروان مرکز اړوند ناحیو او د ښار په داخل کې تر ٣٨ تنو سوالګر راټول کړی او دا پروسه لا هم جریان لری چې د شفافې او دقیقې ارزیابۍ (سروې) وروسته به واقعی سوالګر شناسایی او د افغانی سرې میاشتې ټولنې له لوری به ورسره په میاشتنۍ توګه د نغدی پیسو مرسته ترسره شی. د پروان ولایت د افغانی سرې میاشتې نماینده ګۍ ریاست د نشراتو مدیریت